CELEX: 62021TB0434
Language: mt
Date: 2022-02-10 00:00:00
Title: Kawża T-434/21: Digriet tal-Qorti Ġenerali tal-10 ta’ Frar 2022 – TO vs EEA (“Servizz pubbliku – Eżekuzzjoni ta’ sentenza tal-Qorti Ġenerali – Deċiżjoni mhux ikkontestata fit-termini – Awtorità ta’ res judicata – Impenn kundizzjonat meħud mill-awtorità li għandha s-setgħa tikkonkludi kuntratti ta’ ingaġġ fil-kuntest ta’ ftehim bonarju milħuq barra mill-Qorti Ġenerali – Offerta ta’ ftehim bonarju mhux milqugħa mir-rikorrent – Assenza ta’ att li jikkawża preġudizzju – Inammissibbiltà”)

19.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/34
            
         
      Digriet tal-Qorti Ġenerali tal-10 ta’ Frar 2022 – TO vs EEA
      (Kawża T-434/21) (1)
      
      (“Servizz pubbliku - Eżekuzzjoni ta’ sentenza tal-Qorti Ġenerali - Deċiżjoni mhux ikkontestata fit-termini - Awtorità ta’ res judicata - Impenn kundizzjonat meħud mill-awtorità li għandha s-setgħa tikkonkludi kuntratti ta’ ingaġġ fil-kuntest ta’ ftehim bonarju milħuq barra mill-Qorti Ġenerali - Offerta ta’ ftehim bonarju mhux milqugħa mir-rikorrent - Assenza ta’ att li jikkawża preġudizzju - Inammissibbiltà”)
      (2022/C 165/43)
      Lingwa tal-kawża: il-Franċiż
      
         Partijiet
      
      
         Rikorrent: TO (rappreżentant: É. Boigelot, avukat)
      
         Konvenut: L-Aġenzija Ewropea għall-Ambjent (rappreżentanti: O. Cornu, aġent, assistit minn B. Wägenbaur, avukat)
      
         Suġġett
      
      Talba bbażata fuq l-Artikolu 270 TFUE u intiża, fl-ewwel lok, għall-annullament tad-deċiżjoni tal-21 ta’ Settembru 2020 li permezz tagħha l-EEA, minn naħa, tirrifjuta li teżegwixxi s-sentenza tal-11 ta’ Ġunju 2019, TO vs EEA (T-462/17, mhux ippubblikata, EU:T:2019:397), u, min-naħa l-oħra, tiċħad it-talbiet mressqa mir-rikorrenti fis-16 ta’ Settembru 2020 u, fit-tieni lok, għall-kundanna tal-EEA sabiex tħallas lir-rikorrenti, l-ewwel, l-ammonti korrispondenti għall-allowance ta’ avviż tat-temm ta’ impjieg u għall-allowance tal-installazzjoni, flimkien mal-interessi mit-22 ta’ Settembru 2016, it-tieni, somma ta’ EUR 20 000 bħala kumpens għall-allegat dannu morali subit minħabba l-iżvelar lil terzi tad-data personali tagħha u, it-tielet, somma ta’ EUR 20 000 bħala kumpens għall-allegat dannu morali subit minħabba r-rifjut li tikkomunikalha l-iskambju ta’ korrispondenza li seħħet mal-avukat preċedenti tagħha kemm qabel kif ukoll wara l-għoti ta’ din is-sentenza.
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli.
               
            
                  2)
               
               
                  TO għandha tbati, minbarra l-ispejjeż tagħha stess, dawk sostnuti mill-Aġenzija Ewropea għall-Ambjent (EEA).
               
            
         (1)  ĠU C 349, 30.8.2021.